**กองสวัสดิการสังคม องค์การบริหารส่วนตำบลเมืองยาง อำเภอชำนิ จังหวัดบุรีรัมย์**

**ประชาสัมพันธ์การยื่นคำขอค่าจัดการศพผู้สูงอายุตามประเพณี**

**ประชาสัมพันธ์การยื่นคำขอค่าจัดการศพผู้สูงอายุตามประเพณี**

**คุณสมบัติผู้สูงอายุที่เสียชีวิต**

1. อายุเกิน 60 ปีบริบูรณ์

2. มีสัญชาติไทย

3. มีบัตรสวัสดิการแห่งรัฐ เว้นแต่มีคุณสมบัติตามเกณฑ์บัตรสวัสดิการแห่งรัฐแต่ยังไม่มีบัตรสวัสดิการแห่งรัฐ ให้นายอำเภอ หรือ กำนันผู้ใหญ่บ้าน หรือ นายก อปท. หรือประธานชุมชน เป็นผู้ออกหนังสือรับรอง ตามแบบที่อธิบดีกรมกิจการผู้สูงอายุกำหนด

**สถานที่ยื่นคำขอ**

- สามารถยื่นคำขอที่ พมจ. หรือที่ว่าการอำเภอ หรือที่ทำการ อปท. โดยต้องยื่นภายใน 6 เดือนนับแต่วันที่ออกใบมรณบัตร

**เอกสารในการยื่นคำขอ**

1. ใบมรณบัตรของผู้สูงอายุ

2. บัตรสวัสดิการแห่งรัฐ หรือหนังสือรับรอง

3. บัตรประจำตัวประชาชนของผู้ยื่นคำขอ

4. สมุดบัญชีหรือเลขที่บัญชีธนาคารของผู้ยื่นคำขอ

5. หนังสือรับรองเป็นผู้รับผิดชอบการจัดการศพตามประเพณี ที่ออกโดย นายอำเภอ หรือ กำนันผู้ใหญ่บ้าน หรือ นายก อปท. หรือประธานชุมชน ตามแบบที่อธิบดีกรมกิจการผู้สูงอายุกำหนด

##\*\* ผู้ยื่นคำขอ และผู้รับรองต้องไม่เป็นบุคคลๆเดียวกัน\*\*##

**กรณีไม่มีบัตรสวัสดิการแห่งรัฐ** ผู้รับรองจะต้องพิจารณาคุณสมบัติของผู้สูงอายุขณะมีชีวิต ตามรายละเอียดต่อไปนี้

1. มีสัญชาติไทย

2. รายได้ไม่เกิน 100,000 บาท/คน/ปี

3. ไม่มีทรัพย์สินทางการเงิน ได้แก่ เงินฝากธนาคาร สลากออมสิน พันธบัตรรัฐบาล และตราสารหนี้ หรือมีทรัพย์สินทางการเงินดังกล่าว จะต้องมีจำนวนรวมทั้งสิ้นไม่เกิน 100,000 บาท ณ เวลาใดเวลาหนึ่ง

4. ไม่เป็นเจ้าของกรรมสิทธิ์ในอสังหาริมทรัพย์ตามกฎหมายหรือถ้าเป็นเจ้าของกรรมสิทธิ์ดังกล่าว จะต้องเป็นไปตาม**หลักเกณฑ์และเงื่อนไขดังนี้**

**4.1 ที่อยู่อาศัยที่เป็นที่ดินและสิ่งปลูกสร้าง (บ้านพร้อมที่ดิน)**

1. กรณีอยู่อาศัยอย่างเดียว

1.1 บ้านหรือทาวเฮาส์ต้องมีพื้นที่ไม่เกิน 25 ตารางวา

1.2 ห้องชุดต้องมีพื้นที่ไม่เกิน 35 ตารางเมตร

2. กรณีเป็นที่อยู่ และใช้ประโยชน์จากที่ดินเพื่อการเกษตรต้องมีพื้นที่ไม่เกิน 10 ไร่ หรือในกรณีที่ใช้ประโยชน์ที่ดินเพื่อการอื่นที่ไม่ใช่การเกษตรจะต้องมีพื้นที่ไม่เกิน 1 ไร่

**4.2 ที่ดินแยกจากที่อยู่อาศัย**

1. ในกรณีที่ใช้ประโยชน์ที่ดินเพื่อการอื่นที่ไม่ใช่เพื่อการเกษตรต้องมีพื้นที่ไม่เกิน 1 ไร่

2. ในกรณีที่ใช้ประโยชน์ที่ดินในการเกษตรต้องมีพื้นที่ไม่เกิน 10 ไร่

**หมายเหตุ** องค์การบริหารส่วนตำบลเมืองยาง เป็นเพียงหน่วยงานรับเอกสารยื่นคำขอเท่านั้น ในส่วนการพิจารณาอนุมัติจ่ายเงิน/โอนเงิน เป็นหน้าที่ของสำนักงานพัฒนาสังคมและและความมั่นคงของมนุษย์จังหวัดบุรีรัมย์